“TOShKENTUYJOYINVESTQURILISh” TOShKENT MOLIYA-QURILISh KORPORATSIYASINI TUGATISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Toshkent moliya-qurilish korporatsiyasi (“Toshkentuyjoyinvestqurilish”)ni tugatish to‘g‘risida” 2000-yil 11-apreldagi PF-2572-son Farmoniga muvofiq hamda Toshkent shahri qurilish tashkilotlarining bozor sharoitlarida samarali faoliyat ko‘rsatishini ta’minlash, ularning mustaqilligini kengaytirish va qurilish xizmatlari bozorida raqobat muhitini yaratish maqsadida Vazirlar Mahkamasi qaror qiladi:
 1. “Toshkentuyjoyinvestqurilish” Toshkent moliya-qurilish korporatsiyasi bo‘yicha tugatish komissiyasi tarkibi 1-ilovaga* muvofiq tasdiqlansin.
 Tugatish komissiyasi “Toshkentuyjoyinvestqurilish” korporatsiyasini tugatish, shuningdek, majburiyatlar va huquqiy vorislik masalalarini hal etish ishlari tashkil qilinishini qonun hujjatlarida belgilangan tartibda bir oy muddatda amalga oshirsin.
 2. O‘zbekiston Respublikasi Prezidentining “Toshkent moliya-qurilish korporatsiyasi (“Toshkentuyjoyinvestqurilish”)ni tugatish to‘g‘risida”gi Farmoniga binoan tugatilayotgan korporatsiya tarkibidagi pudrat qurilish trestlari va tashkilotlari, sanoat va Transport korxonalari hamda boshqa xo‘jalik yurituvchi subyektlar moliya-xo‘jalik faoliyatini amalga oshiruvchi mustaqil yuridik shaxslar hisoblanishi amal qilish uchun qabul qilinsin hamda pudrat ishlarini va boshqa ishlarni amalga oshirish yuzasidan tenderlarda mustaqil ravishda qatnashishga haqlidirlar.
 5. O‘zbekiston Respublikasi Davlat mulki qo‘mitasi Vazirlar Mahkamasining Qurilish va qurilish materiallari sanoati kompleksi, tugatilayotgan “Toshkentuyjoyinvestqurilish” korporatsiyasi tarkibiga kirgan hamda ustav jamg‘armasida davlat ulushi bo‘lgan aksiyadorlik jamiyatlari bilan birgalikda davlatga tegishli aksiyalar paketini saqlab qolish maqsadga muvofiq bo‘lgan korxonalar va tashkilotlar ro‘yxati va aksiyalar miqdori to‘g‘risidagi taklifni ikki hafta muddatda ishlab chiqsin va Vazirlar Mahkamasiga kiritsin.
 6. Tugatilayotgan “Toshkentuyjoyinvestqurilish” korporatsiyasi tarkibiga kirgan pudrat qurilish trestlariga 2000-yilning birinchi yarim yilligi oxirigacha boshqaruvning ortiqcha va bir-birini takrorlovchi bo‘g‘inlarini, kam quvvatli bo‘linmalarni tugatgan, ishlab chiqarish va ma’muriy maydonlarni bo‘shatgan holda “trestmaydon” boshqaruv tuzilmasiga o‘tish tavsiya qilinsin.
 7. Qo‘rilayotgan obyektlarni budjetdan moliyalash hisobiga kafolatli va o‘z vaqtida mablag‘ bilan ta’minlash maqsadida Vazirlar Mahkamasining Qurilish va qurilish materiallari sanoati kompleksi O‘zbekiston Respublikasi Moliya vazirligi va Markaziy banki, Toshkent shahar hokimligi bilan birgalikda 2000-yil mobaynida Toshkent shahrining pudrat tashkilotlari tomonidan bajarilayotgan qurilishni mablag‘ bilan uzluksiz va maqsadli ta’minlash mexanizmini tajriba tariqasida sinab ko‘rishni amalga oshirsin, bunda:
 buyurtmachi, pudrat tashkiloti va budjet mablag‘lari hisobiga amalga oshirilayotgan obyektlar qurilishini kafolatli uzluksiz mablag‘ bilan ta’minlovchi bank o‘rtasida uch tomonlama shartnoma tuzilishi;
 pudrat tashkilotlari tomonidan boshqa qurilishlar bo‘yicha kreditorlik qarzlarni to‘lash uchun olingan mablag‘larni jalb qilmasdan qurilishlarni mablag‘ bilan maqsadli ta’minlash uchun buyurtmachilar yoki alohida yirik obyektlar bo‘yicha ilova hisob raqamlari ochish nazarda tutilsin.
 Qilingan ishlar natijalari to‘g‘risida Vazirlar Mahkamasiga 2000-yil yakunlari bo‘yicha axborot berilsin.
 8. “O‘zuyjoyjamg‘armabank” O‘zbekiston Respublikasi Prezidentining 1996-yil 31-yanvardagi PF-1366-son Farmonining 3-bandini so‘zsiz bajarish maqsadida sertifikat uy-joylarning foydalanishga tayyor holda qurilishini Toshkent shahrini rivojlantirishning shaharsozlik talablarini hisobga olgan holda mulkchilikning barcha shakllaridagi pudrat tashkilotlari o‘rtasida faqat tender (tanlov) asosida amalga oshirsin.
 9. O‘zbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi o‘zgartirish va qo‘shimchalar to‘g‘risidagi takliflarni o‘n kun muddatda Vazirlar Mahkamasiga kiritsin.
 10. Vazirlar Mahkamasining “Toshkentuyjoyinvestqurilish” Toshkent moliya-qurilish korporatsiyasi faoliyatini tashkil etish to‘g‘risida” 1994-yil 27-dekabrdagi 622-son qarori, shuningdek, Vazirlar Mahkamasining “Kapital qurilishda boshqaruvning tashkiliy tuzilmasini yanada takomillashtirish chora-tadbirlari to‘g‘risida” 1998-yil 28-noyabrdagi 500-son qaroriga 1 va 2-ilovalar o‘z kuchini yo‘qotgan deb hisoblansin.
 11. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Isayev va Toshkent shahri hokimi K.N. To‘laganov zimmasiga yuklansin.